Galčiūnai
Galčiūnai (blrs. Гальчуны, rus. Гальчуны) – kaimas šiaurės vakarų Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 13 km į šiaurės rytus nuo Astravo, 3,5 km į pietus nuo Gervėčių. Kaimas gatvinis. Keliukai į Gervėčius, Rimdžiūnus, Zabeliną. Toliau vakaruose teka Aluošia. Prie šios upės dar neseniai buvo apie 10 sodybų, bendrai vadinamų Pološis (nuo upės Aluošia pavadinimo). Tačiau šių sodybų jau nebeliko.